# ppslaveikovНародно читалище “Пенчо Славейков 1983” гр. Бургас

# к/с “Славейков”, бл. 55,вх. 3-4, e-mail:[slaveikov.4it\_bs@abv.bg](mailto:slaveikov.4it_bs@abv.bg), тел.056/ 860 902

DividerBar

**програма и план за работа НА НАРОДНО ЧИТАЛИЩЕ**

**„Пенчо Славейков 1983“ – град Бургас за 2022 година**

1. УВОД

Читалище "Пенчо Славейков 1983" се намира на територията на жилищен комплекс „Славейков“ с население около 38 000 души. Работи за удовлетворяване потребностите на гражданите, свързани с развитие и обогатяване на културния живот, социалната, образователна и творческа дейност в населеното място. В читалището функционират: библиотека, музикална школа с класове пиано, китара и акордеон, школа по рисуване, моделиране и керамика, курсове по български език и литература, битов хор.

1. АНАЛИЗ:

СИЛНИ СТРАНИ

* Устойчива, гъвкава, демократична институция с добро име сред местната общност
* Наличие на материална база
* Обект на специално законодателство
* Богати информационни ресурси – библиотека и информационна база
* Опит при организиране на културни, образователни и информационни прояви
* Опит в работа с различни възрастови, социални и етнически групи
* Надежден партньор

СЛАБИ СТРАНИ

* Силна зависимост от външно субсидиране
* Слабо развита система за алтернативно финансиране
* Остаряла материална база

ЗАКОНОВА БАЗА

* Закон за народните читалища
* Закон за обществените библиотеки

МИСИЯ

НЧ „Пенчо Славейков 1983” да бъде разпознаваемо от общността като зона за личностно усъвършенстване, за създаване и разпространяване на духовни ценности, за развиване на творческите способности, за изграждане на висок художествен вкус, за удовлетворяване на културни и образователни потребности.

ВИЗИЯ

Жив, активен център, който да съчетава традицията с новите идеи; център за знания, художествено творчество, информация и култура; добър партньор на държавната и местна власт - посредник между общността и нея.

ЦЕННОСТИ

* Разпространяване на знания и предоставяне на пряк достъп до информация
* Събиране и разпространяване на знания за родния край
* Съхраняване и популяризиране на традициите
* Възпитаване на художествен вкус
* Развитие и подпомагане на любителското творчество

1. ОСНОВНИ ЦЕЛИ
2. Развитие и обогатяване на културния живот, социалната и образователната дейност в населеното място. Разширяване съдържателния и социалния обхват на читалищната дейност, за привличане на по-широк кръг хора от общността.
3. Разширяване на знанията на гражданите и приобщаването им към ценностите и постиженията на науката, изкуството и културата.

3. Възпитаване и утвърждаване на националното самосъзнание.

4. Осигуряване на достъп до информация, на по-добра и съвременна образователна, културна, социална и информационна среда.

5. Популяризиране и опазване на културно-историческото наследство и националните традиции.

6. Създаване на възможности за личностна изява

7. Поддържане на активно партньорство с общинската администрация, неправителствени организации, учебни заведения, други културни институти и бизнеса

**Читалището реализира тези цели със следните свои**

1. ДЕЙНОСТИ:

Основните дейности на НЧ " Пенчо Славейков 1983" се развиват в три основни области – библиотечно-информационна, художествено творческа и образователна, културно просветна.

**Библиотечно - информационна дейност**

Работата на библиотеката ще бъде  насочена към:

азвитие на библиотеката като съвременен обществен информационен център, полезен партньор и ефективен участник в процесите на информационно осигуряване на гражданите на района;

Ежедневно проучване на читателските търсения и обзор на книжния пазар

Библиотечно обслужване на около 1100 читатели.Неограничен и свободен достъп до информация, осигуряване на интернет достъп, възможност за работа с компютър за ползвателите, извършване на технически услуги.

 Технологично обновяване на библиотечната дейност и обновяване минимум 1% от библиотечния фонд с нова литература, подходяща за профила на библиотеката и удовлетворяваща интересите на потребителите.

Обработка и класиране.

Продължаване на инициатива „Книга за всеки” – обмен на книги между членове на общността, където библиотеката е посредник.

Масова работа в библиотеката

рограми на Министерството на културата за попълване и обогатяване на библиотечните фондове.

**Художествено творческа и образователна дейност:**

Художествено-творческата дейност в читалището цели запазване и развитие на традиционните ценности на българите, съхранение на обичаите и традициите, утвърждаване на националното самосъзнание, осмисляне свободното време на подрастващите, помощ при подготовката им за училище, изграждане на нови умения и художествен вкус, развитие и обогатяване на културния живот в града.

През 2022 г. в читалището работят:

* Битов хор „Самодивски огън“
* Школа по рисуване, моделиране и керамика

Музикална школа с класове по:

* Пиано
* Китара
* Акордеон
* Курсове по БЕЛ

За 2022 г. са предвидени изяви на хор „Самодивски огън“ в надпявания, събори, концерти – местни и национални. Специално внимание и подкрепа на младите дарования – стимулиране на творческите им възможности с качествена подготовка и участия на школите в различни местни и национални конкурси и други културни прояви.

**Културно просветна дейност**

През 2022 г. културните прояви, които най-общо разделяме за деца и възрастни ще провеждаме в зависимост от обстановката към дадения момент.

За възрастни:

* Концерти на открито с творчески ателиета и базар
* Творчески матинета
* Литературни вечери – представяния на книги, срещи с автори, четения
* Изложби

За деца:

* Детски празници
* Изложби, конкурси
* Дискусии и лекции
* Представяния на книги, срещи с автори
* Мултимедийни презентации, свързани със събития, празници, автори, книги

**КУЛТУРЕН КАЛЕНДАР:**

***Януари***

**Бабинден –** история на празника,възстановка на обичая

*Клуб на хор „Самодивски огън“* *21.01.2022, 11:00 ч.*

***Февруари***

**Освобождение на Бургас** – участие в церемонията по честване на Освобождението на Бургас – 06.02.

*Морска градина*

*06.02.2022, 11:00 ч.*

**Трифон Зарезан -** история на празника,възстановка на обичая

*Клуб на хор „Самодивски огън“* *14.02.2022, 11:00 ч*

***Март***

**Баба Марта се усмихва**

*Във връзка с първомартенската обредност и Деня на любителското творчество, се украсяват дървета пред читалището*

*Зелените площи пред читалището 01.03.10:00 ч.*

**Освобождението**

*Презентация пред ученици от начален курс за връзката между наименования на улици и места в Бургас и събития и личности от Руско-турската война*

*Читалище*

*02.03. 11:00 ч.*

**Прошка**

*Пресъздаване на обичая Сирни заговезни,*

*Клуб на хор „Самодивски огън“* *07.03.2022, 11:00 ч*

**Благославям твойто име!**

*Творческа работилница за изработване на картички по повод 8-ми март.*

*Читалище – 05.03. 15:00 ч*

***Април***

**Книжки и рисунки**

*Конкурс за илюстрация на сюжет от любима книга по повод Международния ден на детската книга“.*

*Обявяване – 01.04. – Отчитане и награждаване – 11.05.*

**Книгата е като птица**

*Във връзка със седмицата на детската книга и Световният ден на книгата и авторското право. В рамките на една седмица се провеждат срещи с деца от начален курс за насърчаване на четенето. Включват се презентации, срещи с детски автори, забавни библиотечни игри и състезания, карнавал*

*Библиотека - 4, 6, 8 април, 11:00 ч.*

**Днес цветята празнуват**

*Празничен пролетен концерт. Провежда се на открито за жителите на комплекса. Концертна програма с базар с щандове за сувенири и творчески работилници*

*Парк к/с "Славейков" – 17.04. – Цветница 11:00 ч.*

***Май***

**Книжки и рисунки** - отчитане на конкурса: награждаване, откриване на изложба с наградените творби

*Читалище 11.05.17:30 ч.*

**Дарования**

*Представяне на Детска музикална школа с класове пиано и китара, акордеон, Школата по рисуване, моделиране и керамика*

*Център за съвременно изкуство и библиотека*

*26.05. 11:30 ч.*

***Юни, юли и август***

**Клуб „Ваканция“**

*Летни занимания в творческите школи*

*всеки работен ден*

***Септември***

**България - това съм аз!**

*Празник на открито в парка на комплекса по повод 22 септември – Ден на независимостта – концертна програма, щандове, творч. работилници*

*Парк к/с „Славейков“ 22.09. 17:00 ч.*

***Октомври***

**Облечи си герой**

*Карнавал* **–** *деца от начален етап се маскират като свои любими приказни герои. Конкурс за най-добър костюм и дефиле.*

*Библиотека - 20.10. 13:00 ч.*

***Ноември***

**„Вий сте наш`те знамена“**

*По повод Деня на народните будители: Шествие на три лъча, които се срещат в средата на комплекса, където се състои празничен концерт, изнесен от учениците в четирите училища в района.*

*01.11., 11:00 ч.*

**„Чест и слава, вечна слава, вам, будители народни“**

*Презентация пред ученици от 4 клас по повод Деня на народните будители читалище 02.11.,11:30 ч.*

**„Коледни звездици“ –**

*Конкурс за талантливи деца в 2 раздела: 1. „Изразително изпълнение на стихотворение“ и „Изпълнение на песен“ в 2 възрастови групи – 3-то издание. Развива се в електронна среда, участват деца от страната в две възрастови групи.*

*Обявяване: 11.11.*

***Декември***

**Никулденска трапеза**

*Кулинарна изложба с традиционни ястия от Бургаския край*

*Читалище 06.12. Откриване – 12:00 ч.*

**„Коледни звездици“ –**

*Отчитане на резултатите от конкурса, награждаване*

*21.12.*

През цялата година ежемесечно излиза вестник „Славейково слово” с редактор Борис Бухчев, който се разпространява безплатно между потребителите за шеста поредна година. Участия в местни и национални конкурси, събори и други прояви на школите и хор „Самодивски огън“. В библиотеката се подготвят витрини, изложби и публикации в социалните мрежи, за популяризиране на четенето, съхраняване паметта за личности и събития, литературен и традиционен календар.

**ФИНАНСИРАНЕ на дейностите на НЧ „П. Славейков 1983“**

* Субсидия от държавния бюджет
* Субсидия за дейност от Община Бургас съгласно чл. 26а ал. 3 от Закон за народните читалища
* Собствени средства на читалището
* Финансиране от проекти и програми
* Дарения

**заключение:**

Програмата за дейност е за 2022 год. Тя може да се актуализира и допълва в зависимост от възникналите обстоятелства и постигнатите резултати.

Изготвил**:**

*Т. Симеонова – секретар*

*НЧ „Пено Славейков 1983“ –*

*гр. Бургас*